Puik Perez pronk in MonacoMax Verstappen vier Sergio Perez se oorwinning in Monaco se strate. Foto: Andrej Isakovic/AFP. ’n Week nadat Sergio Perez vir Max Verstappen in Spanje moes plek maak, het hy vandag met die louere in Monaco se strate weggejaag. En dit was omtrent vir jou ’n aksiebelaaide wedren wat voor ondersteuners in hul luukse seiljagte afgespeel het. ’n Reënbui het nie net gesorg dat die wedren laat begin het nie, maar dit het ook ’n invloed op die spanne se bande- en kuipstrategieë gehad. Soos wat die reën opgeklaar het, het die renjaers hul natweerbande vir iets meer geskik verruil en in dié deurmekaarspul het Charles Leclerc sommer sy voorsprong afgestaan. Tussendeur was Mick Schumacher in ’n groot ongeluk nadat hy beheer oor sy motor verloor het. Die jong Duitser kon darem op sy eie die pad na sy spanbasis aanpak, maar sy Haas-renmotor het in stukke op die baan gelê. ⚠️ SAFETY CAR ⚠️ Mick Schumacher walks away from his car after crashing into the barriers at the Swimming Pool section #MonacoGP #F1 pic.twitter.com/yHQszKxGpg — Formula 1 (@F1) May 29, 2022 Maar terug na Perez – die Mexikaanse renjaer het met die behendigheid en presisie van ’n chirurg gejaag en hy het dit beslis verdien om eerste oor die eindstreep te blits. Maklik was dit egter nie; net voor die einde het sy ou bande hom teruggehou en hy moes spook om die aanslag van Ferrari se Carlos Sainz af te weer. Max Verstappen het derde geëindig, terwyl Leclerc met ’n vierde plek voor sy tuisskare tevrede moes wees. O ja, Perez het die wedren met net meer as ’n sekonde gewen; hy beskik beslis oor senuwees van staal! Uitslae: Jaerspunteleer: Vervaardigerspunteleer: CHECO. GIVES. YOU. WINS. ???? #GivesYouWings pic.twitter.com/EXTJYrS5Qf — Oracle Red Bull Racing (@redbullracing) May 29, 2022